১৯৭১ এর ১৯ মার্চ মহান স্বাধীনতা সংগ্রামের প্রথম সশস্ত্র প্রতিরোধ আন্দোলন গড়ে উঠে এ গাজীপুরে। বাংলাদেশকে বিশ্বদরবারে স্বাধীন রাষ্ট্র হিসেবে প্রতিষ্ঠায় জাতির জনক বঙ্গবন্ধু শেখ মুজিবুর রহমানের পার্শ্বে যার নাম উচ্চারিত হয় তিনি হলেন বঙ্গতাজ তাজউদ্দিন আহমেদ। তিনি ছিলেন বিরল মেধা ও প্রজ্ঞার অধিকারী এবং প্রচন্ড ব্যক্তি স্বাতন্ত্র্যে চিহ্নিত ক্ষণজন্মা এক ব্যক্তিত্ব।